Diari Oficial de la Generalitat Valenciana


Sumari del DOGV 3645, del 15-12-1999 (1999/10094)

RESOLUCIÓ de 15 d'octubre de 1999, del director general de Personal de la Conselleria de Cultura, Educació i Ciència, per la qual es nomenen funcionaris en pràctiques dels cossos docents de professors d'Ensenyament Secundari, professors tècnics de Formació Professional i professors d'escoles oficial d'Idiomes els aspirants seleccionats en el marc dels procediments selectius convocats per l'Ordre de 29 d'abril de 1999.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3645

Data del DOGV
:   15-12-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/10093


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 15 d'octubre de 1999, del director general de Personal de la Conselleria de Cultura, Educació i Ciència, per la qual es nomenen funcionaris en pràctiques dels cossos docents de professors d'Ensenyament Secundari, professors tècnics de Formació Professional i professors d'escoles oficial d'Idiomes els aspirants seleccionats en el marc dels procediments selectius convocats per l'Ordre de 29 d'abril de 1999. [1999/X10477]
  
Fetes públiques les llistes d'aspirants que han superar el concurs oposició per a l'ingrés en els cossos docents de professors d'Ensenyament Secundari, professors tècnics de Formació Professional i professors d'Escoles Oficials d'Idiomes, i d'acord amb la base 11.1 de l'Ordre de 29 d'abril de 1999, resolc:
  
Primer
  
Nomenar funcionaris en pràctiques dels cossos docents de professors d'Ensenyament Secundari, professors tècnics de Formació Professional i professors d'Escoles Oficials d'Idiomes els aspirants detallats en l'annex I d'esta resolució.
  
Este nomenament tindrà efectes economicoadministratius des del 15 de setembre de 1999 o, si s'escau, des de la data de presa de possessió corresponent, i serà des d'eixa data el règim jurídic dels funcionaris nomenats el que s'establix en la legislació vigent per als funcionaris en pràctiques.
  
Segon
  
Els nomenaments efectuats en virtut d'esta resolució queden condicionats al compliment dels requisits que s'establixen en la base 2 de l'Ordre de 29 d'abril de 1999. A l'efecte, una vegada acabe la revisió de la documentació presentada pels aspirants seleccionats, d'acord amb el que disposa l'ordre referida, es publicarà en el Diari Oficial de la Generalitat Valenciana, si s'escau, una resolució complementària amb l'exclusió del nomenament dels qui no hagen acreditat reunir els requisits exigits en l'ordre de la convocatòria.
  
Tercer
  
Els aspirants nomenats funcionaris en pràctiques per mitjà de la present resolució hauran de declarar, sota promesa o jurament, que no es troben sotmesos a cap de les causes d'incompatibilitat de les previstes en la Llei 53/1984, de 26 de desembre.
  
Quart
  
D'acord amb el que disposa l'article 2 del Reial Decret 456/1986, de 10 de febrer, i en la base 10.3 de l'ordre de convocatòria, els aspirants que ja estiguen prestant serveis com a funcionaris de carrera, interins o com a personal laboral, hauran d'optar expressament per les remuneracions que perceben en qualsevol d'aquestes situacions o per les que els correspon com a funcionaris en pràctiques durant el temps que duren estes.
  
Cinqué
  
Declarar en situació d'ajornament legal per a la realització de la fase de pràctiques els aspirants relacionats en l'annex II de la present resolució.
  
Acceptar la renuncia a tots els drets que els puga correspondre per la seua participació en les proves selectives convocades per l'Ordre de 29 d'abril de 1999 dels aspirants relacionats en l'annex III de la present resolució.
  
Sisé
  
Contra esta resolució que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, de Govern Valencià i la disposició addicional quinzena de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir de l'endemà de la seua publicació.
  
València, 15 d'octubre de 1999.- El director general de Personal: José Cano Pascual.